Hagsmunasamtök heimilanna minna persónur og leikendur í efstu lögum stjórnsýslu og fjármálafyrirtækja að þau eru persónulega ábyrg fyrir ákvörðunum sem teknar eru í nafni þessara stofnana . HH skora á forsvarsmenn SÍ og FME að draga stuðning við tilmæli þessara stofnana frá 30. júní , til baka sem fyrst , lýsa þeim sem mistökum og biðja þjóð og þing afsökunar áður en það er of seint . HH skorar á fjármálafyrirtæki til að sniðganga tilmælin frá SÍ og FME HH hvetur SÍ og FME til að taka upp hlutlaus vinnubrögð og sinna sínu hlutverki í eftirliti með kerfinu og fjármálafyrirtækjum í stað þess að hvetja þau til að ganga á rétt neytenda . Þessi hlutdrægu vinnubrögð veikja ekki aðeins trúverðugleika FME og SÍ , heldur líka landsins alls í viðskiptum við aðrar þjóðir . Nýjasti gjörningur þessara stofnana gæti haft alvarlegar afleiðingar fyrir hagkerfið og þjóðarhag . Umræddar stofnanir einfaldlega verða að taka U beygju í þessu máli til að bjarga þeim trúverðugleika sem þó hafði áunnist á undanförnu ári eða svo . HH hvetur neytendur til að standa á rétti sínum Leikfléttan afhjúpuðHH vill vara við þeirri leikfléttu sem SÍ , FME og fjármálafyrirtækin hafa nú sammælst um . Það sem á undan er gengið eru ýtrustu stjórnkerfislega studdar kröfur fjármálafyrirtækjanna . Fléttan var sett saman löngu áður en Hæstiréttur gaf út sinn úrskurð . Fjármálafyrirtækin leika nú næsta leik sem er að gefa aðeins eftir . Þá koma valdir þinmenn og nokkrar málpípur á mála hjá ráðandi stjórnvöldum og ýmist hrósa fjármálafyrirtækjunum fyrir göfgi þeirra eða jafnvel gagnrýna stjórnvöld fyrir að hafa ekki stungið strax upp á þessari lausn málsins . Leikritið er gamalkunnug og fyrirsjáanleg en eigi þarf kunnáttu í kjarnaklofningi til að sjá í gegn um fúskið .